Garliavos geležinkelio stotelė

Garliavos geležinkelio stotelė – geležinkelio stotelė į pietryčius nuo Garliavos miesto, Rinkūnų kaime Jiesios g. 59 (Garliavos apylinkių seniūnija, Kauno rajono savivaldybė).Regia.lt Stoja traukiniai Kaunas–Kybartai ir Kaunas–Marijampolė. Keleivių paviljonas yra perone pietrytinėje stoties pusėje, buvęs pagrindinis pastatas – šiaurės vakarinėje. Ribojasi su Jiesios kraštovaizdžio draustiniu. Automobiliu pasiekiama išsukus iš Garliavos aplinkkelio , pietryčių kryptimi ~1,4 km. Pro Garliavos stotelę veda dvi 1520 mm pločio vėžės geležinkelio linijos.

 Istorija 

Įkurta 1879 m. prie Lentvario–Virbalio geležinkelio. Anksčiau čia veikė geležinkelio pervaža, kuria daugiausia naudojosi gretimo Pavytės kaimo gyventojai, norintys sėsti į traukinį ar važiuoti keliu į Garliavą.Gediminas Staniškauskas. Užmirštas kaimas. 2005-07-30, Diena.lt (tikrinta 2023-08-14). Sugriuvus netoliese betoniniams tiltams per Jiesią ir Vyčių, pravažiavimas vietiniu keliu nutrūko, pervaža buvo uždaryta. Pasiekti Garliavos stotelę šio kaimo gyventojams išlieka sudėtinga.Valdas Kopūstas. Atkirsti nuo civilizacijos. 2015-03-02, 15min.lt (tikrinta 2023-08-14).

2012 m. stotelėje stodavo 3 geležinkelio maršrutų traukiniai: Kaunas–Kazlų Rūda, Kaunas–Kybartai, Kaunas–Marijampolė. Iki 2020 m. pro stotelę nutiesta europinė vėžė, sutvarkyta stotelė ir jos prieigos, pastatytos apsauginės sienos nuo traukinių keliamo triukšmo, atitvertas ir pagrindinis pastatas.

 Šaltiniai 

Kategorija:Garliava
Kategorija:Kauno rajono savivaldybės geležinkelio stotys
Kategorija:Rinkūnai (Kaunas)